A Bizottság határozata

(2000. június 26.)

a tagállamok részére a vidékfejlesztési intézkedésekre vonatkozóan a 2000–2006 közötti időszakra az Európai Mezőgazdasági Orientációs és Garanciaalap Garanciarészlege által megítélt keretösszegek indikatív felosztásának rögzítéséről szóló 1999/659/EK határozat módosításáról

(az értesítés a C(2000) 1648. számú dokumentummal történt)

(2000/426/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló, 1999. május 17-i 1257/1999/EK tanácsi rendeletre [1] és különösen annak 46. cikke (2) bekezdésére,

mivel:

(1) Az 1999/659/EK határozattal [2] a Bizottság a 2000–2006 közötti időszakra vonatkozóan meghatározta a tagállamok számára a vidékfejlesztési intézkedésekre szóló, az EMOGA Garanciarészlege által társfinanszírozott kezdeti keretösszegeket.

(2) Az egyértelműség és átláthatóság kedvéért meg kell határozni azokat a kiadásokat, amelyekre a tagállamoknak az említett határozat révén juttatott pénzeszközök fordíthatók.

(3) A 2000. január 1-jén hatályon kívül helyezett 2078/92/EGK, 2079/92/EGK és 2080/92/EGK tanácsi rendelet [3] értelmében a kapcsolódó intézkedésekkel összefüggésben az EMOGA Garanciarészlegéből történő kifizetéseket 2000-re és az azt követő költségvetési évekre vonatkozóan tovább folyósítják. A 2000–2006 közötti időszakra a tagállamoknak juttatott pénzeszközök ezeket a kiadásokat is magukban foglalják.

(4) A legutóbb a 2761/1999/EK rendelettel [4] módosított, a tagállamok által továbbítandó adatokról és az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások havi könyveléséről, valamint a 2776/88/EGK rendelet hatályon kívül helyezéséről szóló, 1996. február 16-i 296/96/EK bizottsági rendelet [5] 7. cikke megállapítja, hogy az n. évre vonatkozóan a tagállamnál az n–1. év október 16-ától az n. év október 15-éig felmerült kiadásokat kell figyelembe venni. Ennek következtében a 2078/92/EGK, a 2079/92/EKG és a 2080/92/EGK rendelet szerinti intézkedésekre vonatkozóan az EMOGA Garanciarészlegénél 1999. október 16-a óta felmerült kiadások a 2000. költségvetési évhez tartoznak, és a 2000–2006 közötti időszakra vonatkozó keretösszegek között kell figyelembe venni őket. Továbbá a kifizető ügynökségek által 2006. október 16-a és december 31-e között végrehajtott kifizetéseket a 2007. költségvetési évre kell ráterhelni.

(5) Jól látható az is, hogy a tagállamok részére a kezdeti keretösszegeket megállapító határozat mellékletében szereplő táblázat nem ad lehetőséget az éves költségvetési felső határok pontos kiszámítására. Az említett táblázat helyébe ennek megfelelően egy olyan részletesebb táblázatnak kell lépnie, amely meghatározza azon összegeket, amelyeket az egyes tagállamok nem léphetnek évente túl,

ELFOGADTA EZT A HATÁROZATOT:

1. cikk

Az 1999/659/EK határozat a következőképpen módosul:

1. Az 1. cikk a következő bekezdésekkel egészül ki:

"Az első bekezdésben említett keretösszegek a következőket is magukban foglalják:

a) a 2078/92/EGK, a 2079/92/EGK és a 2080/92/EGK tanácsi rendelet értelmében a kapcsolódó intézkedésekkel összefüggésben az EMOGA Garanciarészlegénél a 2000. költségvetési évtől kezdődően felmerülő kiadások, valamint a 296/96/EK bizottsági rendelet 7. cikkében meghatározott szabályokkal összhangban a kifizető ügynökségek által 1999. október 16-tól teljesített kifizetések;

b) a 2001. január 1-je előtt jóváhagyott és a 2603/1999/EK bizottsági rendelet [6] 4. cikke (2) és (3) bekezdésének értelmében az új programozásba foglalt egyéb vidékfejlesztési intézkedések.

A 2006. október 16-a és december 31-e közötti időszakra vonatkozóan a tagállamok kifizető ügynökségei által kifizetett, az EMOGA keretében kiadható maximális összeg nem haladhatja meg az említett tagállamoknál az 1999. október 16-a és december 31-e közötti időszakban felmerült összes kiadást."

2. A melléklet táblázatának helyébe az e határozat mellékletében található táblázat lép.

2. cikk

Ennek a határozatnak a tagállamok a címzettjei.

Kelt Brüsszelben, 2000. június 26-án.

a Bizottság részéről

Franz Fischler

a Bizottság tagja

[1] HL L 160., 1999.6.26., 80. o.

[2] HL L 259., 1999.10.6., 27. o.

[3] HL L 215., 1992.7.30., 85., 91. és 96. o.

[4] HL L 331., 1999.12.23., 57. o.

[5] HL L 39., 1996.2.17., 5. o.

[6] HL L 316., 1999.12.10., 26. o.

--------------------------------------------------

MELLÉKLET

Vidékfejlesztési támogatás (2000–2006)

Éves keretösszegek a tagállamok részére

(millió euróban) |

Felső határ | Éves átlag, 1999. évi árak | Megítélt keretösszeg (millió euró) |

2000 | 2001 | 2002 | 2003 | 2004 | 2005 | 2006 |

R 1b) (1999. évi árak) | 4300 | 4320 | 4330 | 4340 | 4350 | 4360 | 4370 |

Deflátor | | 1,02000 | 1,04040 | 1,06121 | 1,08243 | 1,10408 | 1,12616 | 1,14869 |

R 1b) (jelenlegi árak) | | 4386,0 | 4494,5 | 4595,0 | 4697,8 | 4802,8 | 4910,1 | 5019,8 |

Belgium | 50 | 50,5 | 51,8 | 52,9 | 54,1 | 55,3 | 56,6 | 57,8 |

Dánia | 46 | 46,5 | 47,6 | 48,7 | 49,8 | 50,9 | 52,1 | 53,2 |

Németország | 700 | 707,6 | 725,1 | 741,3 | 757,9 | 774,8 | 792,1 | 809,8 |

Görögország | 131 | 132,4 | 135,7 | 138,7 | 141,8 | 145,0 | 148,2 | 151,6 |

Spanyolország | 459 | 464,0 | 475,4 | 486,1 | 497,0 | 508,1 | 519,4 | 531,0 |

Franciaország | 760 | 768,2 | 787,2 | 804,8 | 822,8 | 841,2 | 860,0 | 879,2 |

Írország | 315 | 318,4 | 326,3 | 333,6 | 341,0 | 348,7 | 356,5 | 364,4 |

Olaszország | 595 | 601,4 | 616,3 | 630,1 | 644,2 | 658,6 | 673,3 | 688,4 |

Luxemburg | 12 | 12,1 | 12,4 | 12,7 | 13,0 | 13,3 | 13,6 | 13,9 |

Hollandia | 55 | 55,6 | 57,0 | 58,2 | 59,5 | 60,9 | 62,2 | 63,6 |

Ausztria | 423 | 427,6 | 438,2 | 448,0 | 458,0 | 468,2 | 478,7 | 489,4 |

Portugália | 200 | 202,2 | 207,2 | 211,8 | 216,5 | 221,4 | 226,3 | 231,4 |

Finnország | 290 | 293,1 | 300,4 | 307,1 | 314,0 | 321,0 | 328,2 | 335,5 |

Svédország | 149 | 150,6 | 154,3 | 157,8 | 161,3 | 164,9 | 168,6 | 172,4 |

Egyesült Királyság | 154 | 155,7 | 159,5 | 163,1 | 166,7 | 170,5 | 174,3 | 178,2 |

Összesen | 4339 | 4386,0 | 4494,5 | 4595,0 | 4697,8 | 4802,8 | 4910,1 | 5019,8 |

--------------------------------------------------